برغرايزر اسم يشد ويلخبط بنفس الوقت اول ما قريت اسمه نطقطته باكثر من لفض برجرايزي- برقريزو - وهلم جره لين ضبطت الاسم (برجرايزر) دخلت المكان ووجدت مكان شاسع ممتلئ بالطاولات النضيفه لكن بترتيب غير منسق ابدآ والضاهر ان الهدف هو اجتذاب اكبر قدر ممكن من الزباين (معهم حق) المهم اني كملت طرقي للكاشير الي باخر المحل وحصل الاتي 
  
 انا- المنيو لو سمحت 
  
 الكاشير- تفضل 
  
 انا- اخذت المنيو الي كبر راحت يدي وفيها 3 طلبات فقط 1- برجر لحم 2- دبل برجر 3- برجر دجاج 
 تفحصت المنيو وشكيت اني بطلع خائب الضن  
  
 الكاشير- شاف تعابير خشتي المرعبه وقال -اول مره 
  
 انا نعم 
  
 الكاشير - انشاله نكون عند حسن الضن  
  
 انا - رفعت راسي وشفت ثقته القويه فطلبت برجر لحم  
 وبعده جتني برجر صغيره بفطعة لحم مدبدبه بمشروع تسمين والريحه خلتني اجوع اكثر 
 التقيم  
  
 تقييمي لبرجرهم راح يكون لثلاث نقاط (اللحم,الخبز ,الجبن) 
  
 اللحم كان طازج ومشوي باحترافيه وطعم الجوسنس يخليك تقول هل من مزيد  
  
 الخبز = عادي جدآ لكن افضله اكثر من خبز مطاعم البرجر السعوديه واشدد على كلمة السعودية 
  
 الجبن= عادي جدآ كانه تشدر حق البقاله 
  
 لكن التجرببه ككل كانت ممتازه وفوق كل هذا كانو ضايفين مع البطاطس ببريكا لاذعة قليلآ سوت اكشن بالموضوع لاكن ككل اعطي المطعم 9 من 10 
  
 الايجابيات 
 خدمه ممتازه 
 طعم ممتاز 
 اسعار نوعآ ما معقولة الوجبه العاديه ب 18 
  
 السلبيات 
 الطلب يتئخر 
 المكان مزحوم بالطاولات 
 يحطون شريحتين جبن والمفروض يسئلون اذ تبي لايت او هفي